సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
బాహుబలి2 క్లైమాక్స్ 30 నిమిషాలా.. మరి మూవీ!
'బాహుబలి ది కంక్లూజన్' కు సంబంధించిన ఒక్కో వార్త ప్రేక్షకుల్లో ఆసక్తిని మరింత పెంచుతోంది.
TNN | Updated:
Apr 11, 2017, 09:25PM IST
'బాహుబలి ది కంక్లూజన్' కు సంబంధించిన ఒక్కో వార్త ప్రేక్షకుల్లో ఆసక్తిని మరింత పెంచుతోంది. ఈ సినిమాలో ప్రభాస్ మూడు పాత్రల్లో కనిపించనున్నాడనే వార్త అభిమానులను ఆకట్టుకుంటుంటే రానా భళ్లాలదేవుడిగా తన విశ్వారూపం చూపించబోతున్నాడని తెలిసి సినిమా ఎలా ఉండబోతుందో అనే ఎగ్జైట్మెంట్ అందరిలోనూ కలుగుతోంది.
అయితే ఇప్పుడు ఈ సినిమా నిడివి ఎంత అనే విషయంలో ఓ క్లారిటీ వచ్చింది. బాహుబలి పార్ట్ 1 సినిమా దాదాపు మూడు గంటలసేపు సాగింది. అందులో ఇరవై నిమిషాలు క్లైమాక్స్ వార్ ఎపిసోడ్ ఉంటుంది. ఇప్పుడు బాహుబలి2 రన్ టైమ్ ను కూడా లాక్ చేశారు. రెండు గంటల 50 నిమిషాల నిడివితో ఈ సినిమా ఉండనుందని తెలుస్తోంది.
అంత పెద్ద సినిమా అయినా చాలా గ్రిప్పింగ్&zwnj;గా తెరకెక్కించామని చెబుతున్నారు. ఈ మేరకు రన్ టైమ్ లాక్ చేయడానికి చాలా కసరత్తే చేయాల్సివచ్చినట్లుగా మేకర్స్ తెలియబరిచారు. పార్ట్1 కంటే పార్ట్2 లో యుద్ధ సన్నివేశాలు భీకరంగా ఉండనున్నాయి. ఈ విషయం ఇది వరకు జక్కన్న వెల్లడించారు. ఒక్క క్లైమాక్స్ ఎపిసోడ్ ముప్పై నిమిషాలు ఉంటుందట. మూడు గంటల వ్యవధి గల సినిమాలో గంటన్నర పాటు యుద్ధ సన్నివేశాలే ఉంటాయని సమాచారం.